**Tjekliste til indberetning af indefrosne feriemidler**

**til Lønmodtagernes Feriemidler senest 31.12.20**

*Udarbejdet september 2020 - version 1.0*

|  |  |  |
| --- | --- | --- |
| Tjeklisten har til formål at bidrage til korrekt indberetning af feriemidler til Lønmodtagernes Feriemidler vedrørende overgangsperioden 01.09.19 - 31.08.20. Uanset om virksomheden indberetter løbende eller samlet, er der en række forhold, som virksomheden skal være særligt opmærksom på i forbindelse med opgørelse og indberetning af feriemidler, f.eks. fordi:  | **Virksomhed** |  |
| **Udført af** |  |
| • Nogle lønsystemer ikke kan håndtere alle forhold vedr. opgørelse af feriemidler• Løbende indberetninger for fratrådte medarbejdere skal ”trækkes” tilbage • Visse forhold først kan komme på plads senere, f.eks. præstationsaflønning. Én samlet gennemgang giver desuden et bedre overblik, som er med til at sikre korrekt indberetning til Lønmodtagernes Feriemidler. |

| **Emne** | **Forhold** | **Henvis-ning** | **Opfyldt** | **Ikke opfyldt** | **Ikke relevant** | **Bemærkninger** |
| --- | --- | --- | --- | --- | --- | --- |
| **1.Personkreds omfattet af indberetningspligt** | 1.1) Indberetningen skal omfatte **alle lønmodtagere**, der har været ansat i virksomheden i løbet af perioden 1. september 2019 – 31. august 2020. *For lønmodtagere med feriegodtgørelse og fratrådte lønmodtagere sker indberetning løbende via indkomstregistret (eIndkomst) til FerieKonto eller Feriepengeinfo, der herefter er ansvarlig for afregning til Lønmodtagernes Feriemidler, jf. punkt 6.3) og 6.4).* *For lønmodtagere med løn under ferie kan indberetningen til Lønmodtagernes Feriemidler ske løbende eller foretages som én samlet indberetning via eIndkomst senest 31.12.20, jf. punkt 6.2).*  | BEK nr. 1262 af 27.08.20,§ 2 |  |  |  |  |
| **2. Personkreds ikke omfattet af indberetningspligt** | 2.1) Personer med **afgørende indflydelse** i virksomheden anses ikke for lønmodtagere og skal ikke indgå i indberetningen. Afgørende indflydelse foreligger, hvis den pågældende eller dennes ægtefælle er indehaver af:1) Mindst 50% af virksomhedskapitalen2) Mindst 50% af virksomhedskapitalens stemmeværdi3) En bestemmende andel af virksomhedens kapital4) En bestemmende andel af stemmerne i virksomheden, eller5) Mindst 10% af virksomhedskapitalen eller 10% af virksomhedskapitalens stemmeværdi, og pågældende tillige er medlem af virksomhedens bestyrelse eller direktion.Ovenstående gælder desuden, hvis den pågældende eller dennes ægtefælle er indehaver af kapital i en eller flere virksomheder, som dominerer den virksomhed, hvor den pågældende er beskæftiget. | LBK nr. 1025 af 04.10.19,§ 1, stk. 3 og 4BEK nr. 1238 af 25.11.14 |  |  |  |  |
|  | 2.2) Den **administrerende direktør** anses sædvanligvis for at have afgørende indflydelse i virksomheden som følge af de ledelsesmæssige beføjelser, der sædvanligvis følger af hvervet. Den administrerende direktør skal derfor ikke indgå i indberetningen. *Det er uden betydning, at direktøren i henhold til direktørkontrakten er omfattet af ferieloven.* | LBK nr. 1025 af 04.10.19, § 1, stk. 3 og 4 |  |  |  |  |
|  | 2.3) For ejere, der er **indehaver af mindre end 50% af kapitalen/stemmeværdien** og ikke samtidig er medlem af virksomhedens bestyrelse eller direktion, vurderes det, om den pågældende har afgørende indflydelse i virksomheden og derfor ikke skal indgå i indberetningen. Der er tale om en konkret vurdering, og det anbefales at indhente juridisk rådgivning.*Ægtefæller til ovenfor nævnte personer, som har afgørende indflydelse i virksomheden, anses også for at have afgørende indflydelse.* | LBK nr. 1025 af 04.10.19, § 1, stk. 3 og 4BEK nr. 1238 af 25.11.14 |  |  |  |  |
| **2.Personkreds ikke omfattet af indberetningspligt**- fortsat - | 2.4) Lønmodtagere, som er **afgået ved døden** i overgangsperioden eller inden indberetningsfristens udløb, skal ikke indgå i indberetningen. *Indefrosne feriemidler skal afregnes direkte til dødsboet. Eventuelle løbende indberetninger til Lønmodtagernes Feriemidler skal trækkes tilbage senest 31.12.20.* | LBK nr. 1025 af 04.10.19, § 30, stk. 5 og § 48a, stk. 2BEK nr. 1262 af 27.08.20 § 5 |  |  |  |  |
| **3. Opgørelse af beregnings-grundlag** | 3.1) Grundlaget for beregning af indefrosne feriemidler skal opgøres for den enkelte lønmodtager omfattet af pkt. 1 og afgrænset under pkt. 2. Beregningsgrundlaget skal omfatte ferie optjent i **perioden 1. september 2019 – 31. august 2020**. Der medtages alene feriemidler, som er optjent i denne periode. | LOV nr. 58 af 30.01.18,§ 2, stk. 1 |  |  |  |  |
|  | 3.2) Hvis **lønperioden er forskudt**, skal de lønperioder, der slutter i perioden 1. september 2019 – 31. august 2020, indgå fuldt ud i grundlaget for opgørelse af feriemidler. *Det betyder f.eks.:**- At feriemidler for lønperioden 21. august 2019 – 20. september 2019 skal indberettes til Lønmodtagernes Feriemidler* *- At feriemidler for lønperioden 21. august 2020 – 20. september 2020 ikke skal indberettes til Lønmodtagernes Feriemidler.* | LBK nr. 1025 af 04.10.19, § 48a, stk. 2 |  |  |  |  |
|  | 3.3) Grundlaget for opgørelse af indefrosne feriemidler skal kun omfatte **feriepengeberettigede lønelementer**. | LBK nr. 1025 af 04.10.19, § 26, stk. 1 og 2 |  |  |  |  |
|  | 3.4) For lønmodtagere med aftaler om **præstationsaflønning (bonus)** skal det præstationsafhængige vederlag periodiseres i forhold til optjening af retten til vederlaget. Kun præstationsafhængigt vederlag optjent i overgangsperioden medtages i beregningsgrundlaget. Udbetalingstidspunktet er uden betydning.*Præstationsafhængigt vederlag (bonus) skal efterreguleres over for Lønmodtagernes Feriemidler efter 31.12.20, f.eks. hvor vederlaget først fastsættes endeligt i 2021.* | Praksis |  |  |  |  |
|  | 3.5) For lønmodtagere med hel eller delvis **provisionsaflønning** i overgangsperioden, der har krav på kompensation for mistet provision under ferieafholdelse, skal kompensationsbeløbet for mistet provision indgå i beregningsgrundlaget.*Kompensation for mistet provision kan være relevant i situationer, hvor lønmodtageren ikke har mulighed for at tilrettelægge arbejdet i forhold til ferieafholdelsen, og denne samtidig ikke modtager provision af indirekte ordrer under ferieafholdelsen.* | LBK nr. 1025 af 04.10.19, § 23, stk. 2 og 26 |  |  |  |  |
|  | 3.6) For lønmodtagere, der er antaget månedsvis eller for længere tid, og som har afholdt **orlov efter barselsloven** i overgangsperioden med delvist vederlag (løn, pension m.v.) fra arbejdsgiveren, opgøres grundlaget for beregning af feriegodtgørelse for orlovsperioden på baggrund af lønmodtagerens sædvanlige løn i de seneste 4 uger med fuld løn.*Der skal ikke indberettes for den ulønnede del af barselsorloven.* | LOV nr. 58 af 30.01.18, § 2, stk. 3 |  |  |  |  |
|  | 3.7) Lønmodtagere, der har været **sygemeldt** i overgangsperioden og ikke har ret til fuld løn under sygdom, optjener retten til sygeferiegodtgørelse, der beregnes af lønmodtagerens sædvanlige løn i de sidste 4 uger før fraværet. Hvis lønmodtageren får delvis løn under sygdom, beregnes sygeferiegodtgørelse af forskellen mellem den sædvanlige løn i de sidste 4 uger før sygefraværet og den delvise løn under sygefraværet. *Vær opmærksom på, om sygeferiegodtgørelse for den pågældende lønmodtager skal beregnes fra første eller anden sygefraværsdag.* | LBK nr. 1025 af 04.10.19, § 25 |  |  |  |  |
| **3. Opgørelse af beregnings-grundlag**- fortsat - | 3.8) Lønmodtagere med ret til løn under ferie optjener ikke ret til feriegodtgørelse under afholdelse af ferie, og der skal foretages reduktion i beregningsgrundlaget for **afholdt ferie** i overgangsperioden. *Der reduceres ikke for afholdelse af feriefridage og en eventuel 6. ferieuge i overgangsperioden, da disse ikke er reguleret i ferieloven. Der reduceres heller ikke for afholdte fondsferiedage i overgangsperioden.* *Ferietræk skal ske med 4,8% af månedslønnen pr. dag, lønmodtageren holder ferie, medmindre en anden procentsats er fastsat i kollektiv overenskomst.* | LBK nr. 1025 af 04.10.19, § 8, stk. 2, § 23 og § 26, stk. 4 |  |  |  |  |
| **4. Beregning af indefrosne feriemidler** | 4.1) Indefrosne feriemidler skal beregnes med **12,5% af beregningsgrundlaget** opgjort under pkt. 3. *De 12,5% er inkl. ferietillæg på 1% for lønmodtagere med løn under ferie. Højere feriegodtgørelsesprocenter end 12,5% og højere ferietillæg end 1% skal ikke indgå ved beregning af indefrosne feriemidler for overgangsperioden.* | LOV nr. 58 af 30.01.18, § 2, stk. 2 |  |  |  |  |
|  | 4.2) For lønmodtagere med ret til løn under ferie, der ifølge **kollektiv aftale** har krav på **pensionsbidrag af feriegodtgørelse ved fratrædelse**, skal dette pensionsbidrag tillægges opgørelsen af indefrosne feriemidler. Pensionsbidrag tillægges feriemidlerne efter beregning af 12,5%, medmindre de 12,5% er omregnet til en anden procentsats, som tager hensyn hertil. *Hvor der beregnes pensionsbidrag af feriegodtgørelse, men dette ikke sker ifølge kollektiv overenskomst, skal pensionsbidraget i stedet indbetales til pensionsselskabet.* | LOV nr. 58 af 30.01.18,§ 2, stk. 4 |  |  |  |  |
| **5. Opgørelse af antal feriedage** | 5.1) Antal feriedage skal opgøres for den enkelte lønmodtager omfattet af pkt. 1 og afgrænset under pkt. 2. *Lønmodtageres afholdte fondsferiedage er arbejdsgiver uvedkommende og må ikke fratrækkes i antallet af opsparede feriedage i overgangsperioden.*  | LOV nr. 58 af 30.01.18, § 28LBK nr. 1025 af 04.10.19, § 48a, stk. 3 |  |  |  |  |
|  | 5.2) Lønmodtagere, som har været **ansat i hele** overgangsperioden, skal indgå med 25 feriedage i opgørelsen. *En eventuel 6. ferieuge eller feriefridage skal ikke indgå i opgørelsen.* | LOV nr. 58 af 30.01.18 |  |  |  |  |
|  | 5.3) For lønmodtagere, som er **tiltrådt** i overgangsperioden, opgøres antal feriedage som 2,08 dage pr. måneds ansættelse. Hvis tiltrædelse ikke sker den første dag i måneden, beregnes feriedage som 0,07 dage pr. dags ansættelse i den måned, hvor tiltrædelsen sker. | LOV nr. 58 af 30.01.18 |  |  |  |  |
|  | 5.4) For lønmodtagere, som er **fratrådt** i overgangsperioden, opgøres antal feriedage som 2,08 dage pr. måneds ansættelse. Hvis fratrædelse ikke sker den sidste dag i måneden, beregnes feriedage som 0,07 dage pr. dags ansættelse i den måned, hvor fratrædelsen sker. | LOV nr. 58 af 30.01.18 |  |  |  |  |
| **6. Indberetning** | 6.1) Indberetning til Lønmodtagernes Feriemidler skal ske via eIndkomst senest 31.12.20 og indeholde følgende oplysninger **for hver enkelt lønmodtager**:- Navn - CPR-nr. eller anden entydig identifikation- Det beløb, de tilgodehavende feriemidler er opgjort til, og- Antallet af opsparede feriedage. *Arbejdsgivere, der ikke kan indberette vis indkomstregistret, skal indberette oplysningerne til Lønmodtagernes Feriemidler på en blanket. Blanketten kan rekvireres på virk.dk eller hos Lønmodtagernes Feriemidler.*  | LOV nr. 58 af 30.01.18,§ 3, stk. 3BEK nr. 1262 af 27,.08.20 § 2, stk. 2 og 3 |  |  |  |  |
|  | 6.2) Feriemidler for **lønmodtagere med løn under ferie**, der er i fortsat ansættelse pr. 1. september 2020, skal indberettes til Lønmodtagernes Feriemidler via eIndkomst. | BEK nr. 1262 af 27.08.20§ 2, stk. 1, nr. 1 |  |  |  |  |
|  | 6.3) Feriemidler for **lønmodtagere, som får feriegodtgørelse**, er indberettet løbende for overgangsperioden til FerieKonto (feriekontoordninger) eller Feriepengeinfo (feriekortordninger) via eIndkomst. Virksomheden har derefter opfyldt sin indberetningspligt over for Lønmodtagernes Feriemidler.  | BEK nr. 1262 af 27.08.20§ 2, stk. 1, nr. 2 |  |  |  |  |
|  | 6.4) Feriemidler for lønmodtagere, som er **fratrådt i overgangsperioden**, er indberettet via eIndkomst til FerieKonto eller Feriepengeinfo på fratrædelsestidspunktet, herunder fratrædelse i overgangsperioden som følge af pension, førtidspension, fraflytning til udlandet m.v. Virksomheden har derefter opfyldt sin indberetningspligt over for Lønmodtagernes Feriemidler.  | BEK nr. 1262 af 27.08.20§ 2, stk. 1, nr. 2 |  |  |  |  |

|  |
| --- |
|  *Beierholm påtager sig alene ansvar for indberetninger, som er foretaget efter forudgående konkret rådgivning af Beierholm.* |